b"\n_START_ARTICLE_\nOier Olaz\xc3\xa1bal Paredes\n_START_SECTION_\nBiografia\n_START_PARAGRAPH_\nVa comen\xc3\xa7ar a jugar a les categories inferiors del Real Uni\xc3\xb3n de Ir\xc3\xban, l'equip del seu poble. A l'equip juvenil va comen\xc3\xa7ar a destacar, despertant l'inter\xc3\xa8s de grans clubs com la Reial Societat, el Reial Madrid o el Liverpool FC, per\xc3\xb2 finalment va fitxar pel planter del FC Barcelona l'estiu de 2007, on va passar a ser el porter titular del FC Barcelona Atl\xc3\xa8tic._NEWLINE_L'agost de 2007 va debutar amb el primer equip en un partit amist\xc3\xb3s durant la gira asi\xc3\xa0tica del Bar\xc3\xa7a, jugant mitja part contra el Beijing Guoan._NEWLINE_El gener de 2008 va debutar en partit oficial a la Copa del Rei quan el porter suplent, Albert Jorquera es va lesionar._NEWLINE_El seu debut a Primera Divisi\xc3\xb3 va ser el 17 de maig del 2009 a l'ONO Estadi en un Reial Mallorca 2 - FC Barcelona 1._NEWLINE_El juliol de 2014 el FC Barcelona va arribar a un acord pel trasp\xc3\xa0s d'Oier al Granada CF. El trasp\xc3\xa0s no inclo\xc3\xafa transacci\xc3\xb3 econ\xc3\xb2mica, per\xc3\xb2 el Bar\xc3\xa7a es reserv\xc3\xa0 drets econ\xc3\xb2mics sobre un futur trasp\xc3\xa0s del porter basc. Oiera va signar amb el club andal\xc3\xbas per quatre anys. El 25 d'agost de l'any seg\xc3\xbcent, fou cedit a la Reial Societat, per la temporada 2015-16."